Obec Macov podľa § 6 odsek 1 zákona SNR č. 369/1990 Zb. o obecnom zriadení v znení neskorších zmien a doplnkov v spojení s ustanoveniami § 3 ods. (6), § 4 ods. 5, § 5 ods. 1 a § 6 ods. 3 zákona NR SR č. 282/2002 Z.z., ktorým sa upravujú niektoré podmienky držania psov v znení neskorších predpisov

**v y d á v a** toto

 **V š e o b e c n e z á v ä z n é n a r i a d e n i e**

**obce Macov**

**č.....................**

**o podmienkach držania psa na území obce Macov**

**Čl. 1**

**Úvodné ustanovenie**

1. Toto všeobecne záväzné nariadenie (ďalej len „VZN“) ustanovuje niektoré podmienky týkajúce sa držania psov, v katastrálnom území obce Macov (ďalej len obec ) a to :

a., sumu úhrady za evidenčnú známku psa1 .

b., podrobnosti o vodení psa2 .

c., upravuje zákaz vstupu so psom a voľného pohybu psov3.

 d., podrobnosti o znečistení verejných priestranstiev4.

**Čl.2**

**Evidencia psov**

1. Evidenciu psov vedie obec prostredníctvom obecného úradu.
2. Pri prvom prihlásení psa do evidencie, obec vydá držiteľovi psa evidenčnú známku psa bezodplatne.
3. V prípade odcudzenia, zničenia alebo straty evidenčnej známky psa, obec na základe oznámenia tejto skutočnosti do 14 kalendárnych dní , vydá držiteľovi psa náhradnú evidenčnú známku psa za úhradu **3,50 €.**
4. Na evidenčnej známke psa sa uvedú údaje v súlade s ustanovením § 3 ods. 5 zákona č. 282/2002 Z.z., ktorým sa upravujú niektoré podmienky držania psov v znení neskorších predpisov.

**Čl.3**

 **Voľný pohyb psa a obmedzenia vstupu psov**

(1) Obec určuje nasledovné miesta, kde je voľný pohyb psa zakázaný:

a) na verejných priestranstvách, v obytných častiach obce

b) na trhové miesta (verejné priestranstvo určené na príležitostný trh alebo na ambulantný predaj), na cintoríne

(2) Zakazuje sa vstup so psom:

a) na detské ihriská a pieskoviská, na verejné priestory vymedzené pre hry detí,

b) na verejné športové ihriská a plochy určené na tento účel

c) na cintoríne

(3) Voľný pohyb psov sa zakazuje na nasledujúcich verejných priestranstvách a k nemu priľahlých trávnatých plochách v obytnej časti obce pod parcelnými číslami: 72/1, 44/1, 47/1 , 47/2 ,70/2,

Prílohou č.1 tohto VZN je mapa s vyznačením uvedených miest zákazu.

(4)Miesta zákazu je povinný vlastník, správca alebo užívateľ miest verejne prístupných viditeľne označiť značkou „Vstup so psom zakázaný!“ alebo „Voľný pohyb psa zakázaný!“.

(5) Je zakázané opustenie , zanechanie nebezpečného psa bez dozoru!

(6) Nerešpektovanie zákazu vstupu so psom alebo zákazu voľného pohybu psa sa považuje za priestupok podľa všeobecného predpisu o priestupkoch.

**Čl. 4**

**Vodenie psa**

(1) Vlastník psa a držiteľ psa je povinný zabezpečiť, aby psa viedla na mieste verejnosti prístupnom mimo chovného priestoru alebo zariadenia na chov len osoba, ktorá je fyzicky a psychicky spôsobilá ho ovládať v každej situácii. Vlastník psa a držiteľ psa je povinný predchádzať a zabraňovať tomu, aby pes útočil alebo iným spôsobom ohrozoval človeka alebo zvieratá a zabraňovať vzniku škôd na zdraví, majetku a životnom prostredí, ktoré by pes mohol spôsobiť, inak sa dopustí priestupku podľa všeobecného predpisu o priestupkoch.¹) Tým nie sú dotknuté ustanovenia osobitných zákonov o nutnej obrane a krajnej núdzi.

(2) Vodiť nebezpečného psa mimo chovného priestoru alebo zariadenia na chov môže len osoba, ktorá je plne spôsobilá na právne úkony. Na verejnom priestranstve musí mať nebezpečný pes nasadený náhubok.

(3) Psa možno vodiť na verejné priestranstvo, len na vôdzke uviazanej na obojku alebo na prsnom postroji. Pevnosť vôdzky a jej dĺžka musia byť primerané psovi a situácii tak, aby bolo možné psa ovládať v každej situácii.

(4) Za psa na účely tohto nariadenia zodpovedá vlastník psa a ten držiteľ psa, ktorý v rozhodnom čase psa vedie alebo v rozhodnom čase nad psom vykonáva dohľad. Trestnoprávna a občianskoprávna zodpovednosť za psa sa spravuje osobitnými zákonmi.

(5) Držiteľ psa, ktorý psa vedie na mieste verejnosti prístupnom mimo chovného priestoru alebo zariadenia na chov, je povinný mať pri sebe dostatočné množstvo vhodných pomôcok alebo vrecúšok (mikroténové, igelitové, papierové a pod.) na odstránenie psích výkalov, ktorými pes znečistil verejné priestranstvo.

(6) Držiteľ psa, ktorý vedie psa, je povinný bezodkladne na vlastné náklady odstrániť výkaly, ktorými pes znečistil verejné priestranstvo.

(7) Držiteľ psa je povinný pri chove, držaní a vodení psa dodržiavať verejný poriadok a pravidlá občianskeho spolunažívania, počínať si tak, aby nebolo poškodzované životné prostredie a narušované medziľudské vzťahy, nad mieru primeranú pomerom neobťažovali susedov hlukom a pachom.

(8) Chovatelia psov sú povinní riadiť sa ustanoveniami platných osobitných predpisov o veterinárnej starostlivosti a o ochrane zdravia ľudí a vytváraní zdravých životných podmienok a plniť opatrenia, ktoré podľa týchto predpisov vydávajú príslušné orgány.

(9) Držiteľ psa je povinný zabezpečiť opatrenia na zabránenie úteku psa, jeho neplánovaného alebo nežiaduceho rozmnožovania.

**Čl. 5**

**Kontrolné orgány a sankcie**

(1) Kontrolu dodržiavania tohto všeobecne záväzného nariadenia vykonávajú poverení zamestnanci obce.

(2) Priestupky za porušenie podmienok držania psov a ich prejednávanie upravujú osobitné predpisy 1), ktoré zároveň ustanovujú právomoc obce pri prejednávaní priestupkov.5

 **Čl. 6**

 **Prechodné a záverečné ustanovenia**

1/ Týmto nariadením nie sú dotknuté práva a povinnosti vyplývajúce z iných právnych predpisov.2

 **§7**

 **Záverečné ustanovenia**

1/ Návrh VZN bolo vyvesené dňa 18.4.2023

2/ Toto VZN bolo schválené obecným zastupiteľstvom obce Macov dňa............

Uznesením č .................

3/ Toto VZN nadobúda účinnosť dňa ...........................

4/ Dňom účinnosti tohto VZN sa zrušuje VZN obce Macov č. 1/2021 o chove , vodení a držaní psov na území obce zo dňa 25.5.2021

 Mgr. Ľubomír Baka

 Starosta obce